Ars poetica
Store norske leksikon,Språk og litteratur,Litteratur i verden,Europa,Romerrikets litteratur,Verk i Romerrikets litteratur
Ars poetica, eller Diktekunsten på norsk, er et dikt av den romerske poeten Horats. Det er tredje brev i 2. bok av hans verk Epistulae, eller Epistler, som består av filosofiske brev i diktform. Det ble muligens skrevet rundt år 19 fvt., men man er usikker på den nøyaktige datoen. Diktet er blant de viktigste litteraturteoretiske verkene som er bevart fra antikken.
Ars poetica er et heksameterdikt bestående av 476 verselinjer, og Horats' lengste dikt. Diktet er en veiledning i diktekunsten, og kan grovt sett deles inn som følger: Linje 1–44 tar for seg valg av emne og et verks oppbygning. Linje 45–118 tar for seg ordvalg og stil. Linje 119–152 tar for seg valg av innhold og hvordan behandle det. Linje 153–294 tar for seg dramaet og dets regler og historie. Linje 195–476 omhandler generelle observasjoner rundt det å skrive poesi. Oversettelser til norsk Horats, Ars poetica – Brevet om diktekunsten, gjendiktet av Peter Astrup Sundt, Gyldendal 2015.  Horats, Brevet om diktekunsten, oversatt og kommentert av Svein Østerud, Tanum 1963. Les mer i Store norske leksikon Horats Horats' lyrikk latinsk litteratur Litteratur M. C. Howatson (red.), The Oxford Companion to Classical Literature(third edition), Oxford University Press, 2011. S. Hornblower, A. Spawforth, E. Eidinow (red.), The Oxford Classical Dictionary (fourth edition), Oxford University Press, 2012.